जय श्री राम के नारे नहीं लगाने पर मदरसे के बच्चों की पिटाई, बजरंग दल पर लगे आरोप  
मदरसे के बच्चों की पिटाई
जय श्री राम के नारे पर हुआ विवाद
बजरंग दल पर लगे आरोप
यूपी के कानपुर से भी कुछ समय पहले इसी तरह का मामला सामने आया था. कानपुर के बर्रा इलाके में एक मुस्लिम किशोर की कुछ लोगो ने बुरी तरह से पिटाई कर दी थी. किशोर का आरोप था कि उसने टोपी पहन रखी थी और लोग उससे जय श्री राम का नारा लगाने को कह रहे थे. 
बर्रा के रहने वाला ताज (16) किदवई नगर स्थित मस्जिद से नमाज पढ़ कर घर लौट रहा था तभी तीन चार अज्ञात बाइक सवार लोगो ने उसे रोक लिया था और उसके टोपी पहने होने पर विरोध किया. बर्रा पुलिस चौकी प्रभारी सतीश कुमार सिंह के अनुसार बाइक सवार युवकों ने ताज को 'जय श्री राम' कहने को कहा था. जब उसने यह कहने से इनकार किया तो उसकी पिटाई कर दी गई. 
झारखंड में 24 वर्षीय मोटर साइकिल चोरी के आरोपी शम्स तबरेज को एक पोल से बांधा गया था और फिर उसे बुरी तरह से पीटा गया था. इसके साथ ही जबरन उससे 'जय श्री राम' और 'जय हनुमान' के नारे लगवाये गए थे. उसके बेहोश होने के बाद उसे प्रशासन को सौंप दिया गया था, पुलिस हिरासत में चार दिन बाद उसकी मौत हो गई थी.